CELEX: 62019TN0804
Language: hr
Date: 2019-11-20 00:00:00
Title: predmet T-804/19: Tužba podnesena 20. studenoga 2019. – HC protiv Komisije

17.2.2020   
            
            
               HR
            
            
               Službeni list Europske unije
            
            
               C 54/52
            
         
      Tužba podnesena 20. studenoga 2019. – HC protiv Komisije
      (predmet T-804/19)
      (2020/C 54/58)
      Jezik postupka: engleski
      
         Stranke
      
      
         Tužitelj: HC (zastupnici: G. Pandey i V. Villante, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Europskog ureda za odabir osoblja (EPSO) od 20. kolovoza 2019. kojom se odbija tužiteljev prigovor podnesen 17. travnja 2019. na temelju članka 90. stavka 2. Pravilnika o osoblju za dužnosnike Europske unije, uključujući odbijanje zahtjeva za naknadu štete u iznosu od 50 000 eura;
               
            
                  —
               
               
                  poništi Odluku EPSO-a/povjerenstva za odabir od 21. ožujka 2019. kojom se odbija tužiteljev zahtjev za preispitivanje odluke povjerenstva za odabir kojom mu se ne dopušta sudjelovanje u sljedećoj fazi natječaja;
               
            
                  —
               
               
                  poništi odluku od 28. siječnja 2019. na internetskom EPSO računu o neuvrštavanju tužitelja u nacrt popisa kandidata odabranih u svrhu natječaja EPSO/AD/363/18;
               
            
                  —
               
               
                  poništi Obavijest o otvorenom natječaju EPSO/AD/363/18 (1) objavljenu 11. listopada 2018. i, u cijelosti, nacrt popisa kandidata odabranih za sudjelovanje u tom natječaju i/ili proglasi je nezakonitom i neprimjenjivom na tužitelja na temelju članka 277. UFEU-a;
               
            
                  —
               
               
                  naloži tuženiku da tužitelju isplati iznos od 50 000 eura na ime naknade za štetu prouzročenu navedenim odlukama;
               
            
                  —
               
               
                  uvodno, po potrebi, proglasi članak 90. Pravilnika o osoblju za dužnosnike nevaljanim i neprimjenjivim u ovom postupku na temelju članka 270. UFEU-a.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na očitoj pogrešci u ocjeni tužiteljeva radnog iskustva i, u tom kontekstu, činjenici da obveza obrazlaganja odluke nije ispunjena te povredi članka 25. Pravilnika o osoblju za dužnosnike Europske unije i članka 296. UFEU-a.
               
            
                  2.
               
               
                  Drugi tužbeni razlog, koji se temelji na povredi članka 41. Povelje Europske unije o temeljnim pravima i tužiteljeva prava na saslušanje i, u tom kontekstu, povredi obveze obrazlaganja i članka 296. UFEU-a.
               
            
                  3.
               
               
                  Treći tužbeni razlog, koji se temelji na povredi članaka 1., 2., 3. i 4. Uredbe br. 1 iz 1958. (2) te, u tom kontekstu, povredi članka 1.d i članka 28. Pravilnika o osoblju za dužnosnike kao i članka 1. stavka 1. točke (f) Priloga III. Pravilniku o osoblju za dužnosnike te načela jednakosti i zabrane diskriminacije.
               
            
                  4.
               
               
                  Četvrti tužbeni razlog, koji se temelji na nezakonitosti Probira talenata u skladu s člancima 1.d, 4., 7. i 29. Pravilnika o osoblju za dužnosnike.
               
            
         (1)  SL 2018., C 368A, str. 1.
      
         (2)  Uredba br. 1 od 15. travnja 1958. o utvrđivanju jezika koji se koriste u Europskoj ekonomskoj zajednici (SL 1958., 17, str. 385.) (posebno izdanje na hrvatskom jeziku, poglavlje 1., svezak 3., str. 3.)